Nafarroako Parlamentuko Mahaiak, 2018ko martxoaren 26an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Tuterako Torre Monreal Hezkuntza Bereziko Ikastetxe Publikoko sotoko solairua berritzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko martxoaren 26an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hau aurkezten du, idatziz erantzun dakion:

Tuterako Hezkuntza Bereziko “Torre Monreal” Ikastetxe Publikoan eginen diren obrei buruzko informazioa igorri die Hezkuntza Departamentuak hedabideei. Hedabide horietan argitaratutakoaren arabera, besteak beste “sotoko solairua berritzeko obrak eginen dira, halako moduan non 165 metro koadroan bi bulego, liburutegi zerbitzurako eremu bat eta bilera-gela bat eta komunak aterako baitira”.

Nafarroako Parlamentuko Hezkuntza Batzordeak martxoaren 21ean egindako bilkuran, Geroa Bai talde parlamentarioaren eledunak adierazi zuen jarduketa horiei esker –eraikinaren sotoan egin beharrekoak barne– bete eginen zirela ikastetxearen beharrizan materialak.

Horiek horrela, hauxe jakin nahi dugu:

Tuterako Hezkuntza Bereziko “Torre Monreal” Ikastetxe Publikoaren zer beharrizan zehatzetarako birmoldatuko da ikastetxea hartzen duen eraikinaren sotoko solairua?

Corellan, 2018ko martxoaren 22an

Foru parlamentaria: Alberto Catalán Higueras